CELEX: 62015TN0051
Language: fi
Date: 2015-02-03 00:00:00
Title: Asia T-51/15: Kanne 3.2.2015 – PAN Europe v. komissio

13.4.2015   
            
            
               FI
            
            
               Euroopan unionin virallinen lehti
            
            
               C 118/33
            
         Kanne 3.2.2015 – PAN Europe v. komissio
   (Asia T-51/15)
   (2015/C 118/42)
   Oikeudenkäyntikieli: englanti
   
      Asianosaiset
   
   
      Kantaja: Pesticide Action Network Europe (PAN Europe) (Bryssel, Belgia) (edustaja: asianajaja B. Kloostra)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 24.11.2014 annetun komission päätöksen viitteellä Ares(2014)3900631 (jäljempänä riidanalainen päätös), jossa komissio vahvisti pääosin 3.6.2014 antamansa päätöksen viitteellä Ares(2014)2150615, jossa se antoi ratkaisun PAN Europen 3.1.2014 esittämästä tiedonsaantipyynnöstä (kirjattu komissiossa 6.1.2014)
            
         
               —
            
            
               velvoittaa komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäisen kanneperusteen mukaan komissio on riidanalaisen päätöksen antaessaan rikkonut asetusta (EY) N:o 1367/2006 ja virheellisesti jättänyt soveltamatta sitä tai soveltanut sitä ainoastaan osittain, koska
               
                           —
                        
                        
                           komissio rikkoi asetuksen (EY) N:o 1367/2006 2 artiklan 1 kohdan d alakohtaa, kun se jätti huomioimatta sen tosiseikan, että pyydetty tieto luokitellaan ympäristötiedoksi
                        
                     
                           —
                        
                        
                           komissio rikkoi asetuksen (EY) N:o 1367/2006 6 artiklan 1 kohtaa ja asetuksen (EY) N:o 1049/2001 4 artiklan 3 kohtaa, kun se ei tulkinnut asetuksen N:o 1049/2001 4 artiklan 3 kohdan mukaista kieltäytymisperustetta ja Århusin yleissopimuksen 4 artiklan 3 kappaleen 2 kohdan mukaisesti tai/ja riittävän rajoittavasti, kun se ei verrannut päätöksentekomenettelyn suojaamista koskevaa erityistä etua, johon se on vedonnut, ympäristötiedon julkaisemista koskevaan yleiseen etuun ja kun se ei perustellut riittävällä tavalla kieltäytymistä
                        
                     
                           —
                        
                        
                           komissio rikkoi asetuksen (EY) N:o 1367/2006 6 artiklan 1 kohtaa ja asetuksen (EY) N:o 1049/2001 4 artiklaa, kun se jätti tutkimatta yksityiskohtaisesti ja yksilöllisesti tiedonsaantipyynnössä mainitut asiakirjat ja kun se jätti kunkin yksittäisen asiakirjan osalta perustelematta syyn, miksi sitä ei pitäisi julkaista
                        
                     
         
               2)
            
            
               Toisen kanneperusteen mukaan komissio on riidanalaisen päätöksen antaessaan rikkonut asetusta (EY) N:o 1049/2001, erityisesti kyseisen asetuksen 4 artiklaa ja/tai tarkemmin sen 4 artiklan 3 kohtaa, koska se ei osoittanut, että kieltäytymisperustetta, johon on vedottu, voidaan soveltaa, koska se virheellisesti jätti arvioimatta julkaisemisella tavoitellut edut ja koska se virheellisesti sekä asetuksen (EY) N:o 1049/2001 4 artiklan vastaisesti jätti tutkimatta yksityiskohtaisesti ja yksilöllisesti asiakirjoihin tutustumista koskevassa pyynnössä mainitut asiakirjat.